  Виталий Пронин Можга литературалэн арезлы сӥзьыса, Трактор гуртысь культурая юртын «Мынам Можга ёросэ» брейн-ринг ортчиз.Ужрадэ пыриськизы лыдӟиськыны яратӥсьёслэн командаоссы: Тракторысь «Коммунары», Вишурысь «Вишурцы», Быдӟымсурдысь «Вуюись», Сибыысь «Сибы кенакъёс». Вожвылъяськон ортчиз «Кытын? Ку? Мар?» шудон выллем, вань юанъёс герӟаськемын вал Можга ёрослэн историеныз, дано адямиосыныз. Шудон 5 раундэн ортчиз, юанъёс пӧлын вал малпаськытӥсьёсыз но, шулдыртӥсьёсыз но. Тросэзлы юанъёслы шонер валэктонъёс сётӥзы но котькинлэсь уно очко люказы «Сибы кенакъёс» но «Вуюись» командаос. Ужрадэ люкаськемъёслы капчи мылкыд кузьмазы Трактор клубысь «Ивушка» ансамбле ветлӥсьёс.  